《赋得观涛诗》
两汉·徐防

云容杂浪起，楚水漫吴流。渐看遥树没，稍见远天浮。

渔人迷旧浦，海鸟失前洲。不测沧溟旷，轻鳞幸自游。

作者简介：徐防，字谒卿，后汉沛国铚（今安徽省濉溪县临涣）人，祖父宣，为讲学大夫，以《易》教授王莽。父宪，亦传宣业。防少习父祖学，永平中，举孝廉，除为郎。防体貌矜严，占对可观，显宗异之，特补尚书郎。职典枢机，周密畏慎，奉事二帝，未尝有过。和帝时，稍迁司隶校尉，出为魏郡太守。永元十年，迁少府、大司农。防勤晓政事，所在有迹。十四年，拜司空（同御史大夫）。